**Helyesírási szakkör**

Ez a tanterv a kerettantervek kiadásáról és jóváhagyásáról szóló 51/2012. (XII. 21.) EMMI rendelet mellékleteként kiadott kerettanterv alapján készült.

Az anyanyelvi nevelés alapvető feladata a nyelv mint változó rendszer megismerése, illetve a nyelvi kompetencia fejlesztése annak érdekében, hogy a tanulók életkoruknak megfelelő szinten birtokolják a szóbeli és írásbeli kommunikáció eszköztárát, képessé váljanak azok funkcionális elemzésére, gyakorlati alkalmazására.

Az anyanyelvi nevelés további feladata, hogy tudatosítsa a diákokban: a nyelv eszközszerű használata elengedhetetlen a világról való tudás megszerzéséhez és a hatékony kifejezőképesség fejlesztéséhez.

A magyar nyelv helyesírási szabályainak ismerete és alkalmazása fejleszti az anyanyelvi kultúrát, erősíti a nyelvi és kulturális identitást, felkelti a minőségi megnyilatkozás iránti igényt. Segíti a hatékony írásbeli kommunikációt, ezzel együtt hozzájárul a társadalomban való érvényesüléshez.

A közvetített tudás fejleszti a fogalmi gondolkodást, a helyesírás rendszerszerűségének megismertetése hozzájárul a logikus gondolkodás fejlesztéséhez.

A helyesírás gyakorlása során a tanulók tapasztalatot szereznek különböző tevékenységekben, egyéni ismeretszerzésben, anyaggyűjtésben és előadásban, a kooperatív tanulás helyzeteiben (pármunkában, csoportmunkában), különböző szövegértelmezési eljárások alkalmazásában, a könyvtár és az elektronikus információhordozók használatában. Mindez jelentősen fejleszti tanulási képességeiket, ezáltal támogatja középiskolai tanulmányaik sikerességét is.

A helyesírás fejlesztése az anyanyelvi kulcskompetencia fejlesztésében játszik döntő szerepet, ezen kívül jelentősen hozzájárulhat a digitális, állampolgári, az esztétikai-művészeti tudatosság és kifejezőkészség elnevezésű kulcskompetenciák fejlesztéséhez is. A hatékony, önálló tanulás készségeinek-képességeinek fejlesztése szintén kitüntetett szerepet kap.

A szakkör célja a leggyakrabban előforduló, a helyesírási alapelvekre épülő helyesírási szabályok megismertetése, tudatosítása, azok önálló alkalmazásának fejlesztése az írott kommunikációban, az írott magyar nyelvi norma tudatosítása. A helyzetnek megfelelő, pontos helyesírás iránti igény kialakítása, a helyesírást segítő segédeszközök (helyesírási szabályzat, szótár stb.) önálló használatának kialakítása, a helyesírási és önellenőrzési készség fejlesztése.

A megismert helyesírási esetek felismerése és tudatos alkalmazása az írott szöveg megértése és a szövegalkotás folyamatában; önkontroll és szövegjavítás fokozatos önállósággal.

A kialakult egyéni írástechnika további fejlesztése: törekvés az esztétikus, olvasható kézírásra, az írástechnika tempójának fejlesztése.

**Óraszám:** **36/év**

 **1/hét**

**Az éves óraszám felosztása**

|  |  |  |
| --- | --- | --- |
| **Témakör sorszáma** | **Témakör** | **Óraszám** |
| **1.** | **A magyar helyesírás jellemzői** | **9 óra** |
| **2.** | **A szófajok helyesírása** | **10 óra** |
| **3.** | **Az egybeírás és a különírás szabályai** | **7 óra** |
| **4.** | **Írásjelek a mondatban** | **4óra**  |
| **5.** | **Írásjelek a szövegben** | **6 óra** |

|  |  |  |
| --- | --- | --- |
| **Tematikai egység/ Fejlesztési cél** | **A magyar helyesírás jellemzői** | **Órakeret 9 óra** |
| **Előzetes tudás** | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata. |

|  |  |
| --- | --- |
| **A tematikai egység nevelési-fejlesztési céljai** | Az írástechnika fejlesztése, a helyesírási ismeretek bővítése, a helyesírási és az önellenőrzési készség fejlesztése. Tájékozódás a helyesírási segédkönyvekben. A helyesírási alapelvek megismertetése, a kiejtés szerinti, a szóelemző, a hagyományos és az egyszerűsítő írásmód törvényszerűségeinek a feltárása. |
| **Ismeretek/fejlesztési követelmények** | **Kapcsolódási pontok** |
| A magyar helyesírás főbb jellemzői, a betűrendbe sorolás, az elválasztás és a keltezés a szabályainak önálló alkalmazása.Helyesírási szótárak segédkönyvek ( A magyar helyesírás szabályai, Magyar helyesírási szótár), elektronikus helyesírás-ellenőrző programok szerkezetének és működésének megismerése, használatuk az iskolai és a mindennapi szövegalkotásban. A nyelvi normaérzék, a normakövető írás fejlesztése. A helyesírási alapelvek és a tanult helyesírási szabályok felismerése,alkalmazása főleg a hangtani ismeretek elsajátításához kapcsolódóan. A helyesírás szerepe. A magyar helyesírás jellemzői.A helyesírási segédkönyvek.A magyar ábécé és a betűrend.Az elválasztás.A keltezés helyesírása.A kiejtés szerinti írásmód.A szóelemző írásmód.A hagyományos írásmód.Az egyszerűsítő írásmód. Idegen szavak helyesírása, a latin betűs szavak átírása. | *Minden tantárgy*: helyesírás.*Informatika*: helyesírás-ellenőrző programok ismerete, használata |
| **Kulcsfogalmak/ fogalmak** | Ábécé, helyesírási alapelv (kiejtés elve, szóelemzés elve, hagyomány elve, egyszerűsítés elve), elválasztás. |

|  |  |  |
| --- | --- | --- |
| **Tematikai egység/ Fejlesztési cél** | **A szófajok helyesírása** | **Órakeret 10 óra** |
| **Előzetes tudás** | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata. |
| **A tematikai egység nevelési-fejlesztési céljai** | A helyesírási ismeretek bővítése, a helyesírási és az önellenőrzési készség fejlesztése. Tájékozódás a helyesírási segédkönyvekben. A szófajokhoz kapcsolódó legalapvetőbb és leggyakoribb helyesírási szabályok, normák megismertetése.  |
| **Ismeretek/fejlesztési követelmények** | **Kapcsolódási pontok** |
| A szófajok felismerése szövegkörnyezetben és mondatokban, a szófaji csoportokhoz kapcsolódó helyesírási tudnivalók megfelelő alkalmazása. A szófajok és a tulajdonnév értelemtükröztető helyesírási alapjainak ismerete.Az alapszófajú szavak helyesírása.A viszonyszók helyesírása.A mondatszók helyesírása. | *Történelem, társadalmi és állampolgári ismeretek; Idegen nyelvek; Vizuális kultúra; Természetismeret;* *Informatika*: a tantárgyra jellemző fogalmak, tulajdonnevek, földrajzi nevek, digitális kifejezések helyesírása. |
| **Kulcsfogalmak/ fogalmak** | Szófaj: alapszófaj, viszonyszó, mondatszó. |

|  |  |  |
| --- | --- | --- |
| **Tematikai egység/ Fejlesztési cél** | **Az egybeírás és a különírás szabályai** | **Órakeret 7 óra** |
| **Előzetes tudás** | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata. |
| **A tematikai egység nevelési-fejlesztési céljai** | A grammatikai ismeretek tudatos alkalmazása a helyesírásban. A helyesírási készség, az önálló tanulási, ismeretszerzési készség fejlesztése. |
| **Ismeretek/fejlesztési követelmények** | **Kapcsolódási pontok** |
| Az egybeírás és a különírás tanult szabályainak felismerése és alkalmazása.A mellérendelő szóösszetételek és szókapcsolatok helyesírása.Az alárendelő szóösszetételek és szókapcsolatok helyesírása. | *Történelem, társadalmi és állampolgári ismeretek; Idegen nyelvek; Vizuális kultúra; Természetismeret;* *Informatika*: a tantárgyra jellemző fogalmak, digitális kifejezések helyesírása |
| **Kulcsfogalmak/ fogalmak** | Alá- és mellérendelő összetett szavak, szintagmák.  |

|  |  |  |
| --- | --- | --- |
| **Tematikai egység/ Fejlesztési cél** | **Írásjelek a mondatban** | **Órakeret 4 óra** |
| **Előzetes tudás** | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata. |
| **A tematikai egység nevelési-fejlesztési céljai** | Szövegértelmezési képességek fejlesztése: a szöveg központozásának, leggyakoribb szabályainak megismertetése. Írásjelek a mondatban. |
| **Ismeretek/fejlesztési követelmények** | **Kapcsolódási pontok** |
| Az írásjelek, a szöveg központozásának legfontosabb szabályai. Írásjelek az egyszerű és az összetett mondatokban. | *Informatika*: a helyesírási ellenőrző programok.*Vizuális kultúra*: tipográfiai ismeretek – esztétikus és célszerű íráskép. |
| **Kulcsfogalmak/ fogalmak** | Központozás, írásjel (vessző, pont, kérdőjel, felkiáltójel, kettőspont, gondolatjel). Mondat, a mondat szerkesztettsége, mondatfajta; egyszerű mondat, összetett mondat. |

|  |  |  |
| --- | --- | --- |
| **Tematikai egység/ Fejlesztési cél** | **Írásjelek a szövegben** | **Órakeret 6 óra** |
| **Előzetes tudás** | A tanult főbb helyesírási szabályok felismerése, alkalmazása a szövegalkotásban, az írásbeli munkákban. A Magyar helyesírási szótár használata tanári segítséggel. |
| **A tematikai egység nevelési-fejlesztési céljai** | A nyelvi tudatosság növelése: a normakövető és a normától eltérő helyesírás értelemtükröztető szerepének értelmezése. Szövegértelmezési képességek fejlesztése: a szöveg központozásának, leggyakoribb szabályainak megismertetése. |
| **Ismeretek/fejlesztési követelmények** | **Kapcsolódási pontok** |
| A szöveg központozásának szabályai, használata, az írásjelek funkciója. Szövegelemzési gyakorlatok a központozás szerepének tanulmányozására.A helyesírás értelemtükröztető szerepének felhasználása különféle írásbeli műfajokban.A párbeszéd és az idézetek (egyenes, szabad függő, függő) írásmódja.A normakövető és a normától eltérő helyesírás szerepének értelmezése. Az internetes szövegek eltérő helyesírásának, jelhasználatának funkciója. A normától való eltérés stilisztikai hatásának felismerése, értelmezése. | *Informatika*: a helyesírási ellenőrző programok.*Vizuális kultúra*: tipográfiai ismeretek – esztétikus és célszerű íráskép. |
| **Kulcsfogalmak/ fogalmak** | Blog; önéletrajz, kérvény. |

**Főbb tevékenységformák:** szóbeli ismertetők, helyesírási, szótárhasználati gyakorlatok, önálló anyaggyűjtés, könyvtárhasználat.